Document ID: /roh_data/filtered/Bilingualer_Corpus_interleaved-it-rm.jsonl.gz/1709

This is a text translated from Italian to Rumantsch Grischun.
Licenziato il messaggio relativo alla revisione totale della legge sull'energia

Il Cantone dei Grigioni vuole ridurre in modo duraturo il consumo di energie fossili e promuovere maggiormente il passaggio alle energie rinnovabili. Il Governo grigionese ha licenziato il relativo messaggio in merito alla revisione totale della legge sull'energia. Il messaggio prevede di raggiungere gli obiettivi soprattutto riducendo a tappe il fabbisogno di energia termica massimo ammesso degli edifici. In questo modo si mira anche a fornire un contributo agli obiettivi a lungo termine della "società a 2000 Watt". L'affare verrà discusso in Gran Consiglio nella sessione di aprile.

Con la revisione totale della legge sull'energia del Cantone dei Grigioni, il Governo vuole fare un importante passo avanti nella politica energetica cantonale. La nuova legge sull'energia mira in primo luogo a uno sfruttamento energetico efficiente e sostenibile, nonché a un approvvigionamento economico e rispettoso dell'ambiente. Inoltre, il consumo di vettori energetici fossili deve essere ridotto in modo duraturo e le energie indigene rinnovabili vanno sfruttate maggiormente. In questo modo il Cantone vuole fornire un contributo agli obiettivi a lungo termine della "società a 2000 Watt". Questo avviene anche in sintonia con gli sforzi nazionali e internazionali per ridurre le emissioni di CO2 a una tonnellata per anno e abitante.

Fissati obiettivi vincolanti nella legge

Nel suo elemento principale, il progetto di legge del Governo stabilisce che gli obiettivi devono essere raggiunti a tappe intermedie definite in modo vincolante. Il maggiore potenziale di riduzione del consumo di energia si ha nel settore delle costruzioni. Già a partire dal 2011 per le nuove costruzioni il fabbisogno di energia termica massimo ammesso verrà ridotto del 40 percento rispetto allo stato del 2008. Questo corrisponde all'incirca all'attuale standard Minergie senza impianto di aerazione. Con altre tappe di riduzione, entro il 2020 il fabbisogno di energia termica massimo dovrà essere ridotto del 60 percento (ciò che corrisponde all'incirca all'odierno standard Minergie-P) ed entro il 2035 addirittura dell'80 percento. Per le abitazioni esistenti, le tappe intermedie fissate dalla legge prescrivono che entro il 2020 l'intero consumo di energie fossili andrà ridotto del 10 percento (entro il 2035 del 25 percento) e inoltre sostituito con il 10 percento (entro il 2035 con il 40 percento) di energie rinnovabili.

Più sussidi promozionali a disposizione

Il Cantone vuole raggiungere questi obiettivi tra le altre cose aumentando i sussidi promozionali, nonché con prescrizioni vincolanti. Per l'intero nuovo programma di promozione le autorità calcolano spese annuali pari a 14,4 milioni di franchi all'anno a partire dal 2011. La quota del Cantone ammonta a 8,9 milioni di franchi. Ciò corrisponde all'incirca a tre volte il volume di mezzi di promozione previsto nel piano finanziario precedente.

La nuova legge sull'energia stabilisce che il Cantone conceda sussidi promozionali per:

- risanamenti completi di edifici;

- risanamenti di installazioni tecniche in edifici esistenti con impiego di energie rinnovabili (legno, sole, calore geotermico e ambientale),

- nuovi edifici e nuovi edifici sostitutivi con carattere esemplare;

- miglioramenti dell'indice di utilizzazione nei processi artigianali e industriali;

- sostituzione di riscaldamenti elettrici con impianti che sfruttano energie rinnovabili;

- grandi impianti energetici di importanza cantonale o regionale.

Per quanto riguarda le prescrizioni e gli standard di costruzione, la nuova legge sull'energia riprende ampiamente il Modello di prescrizioni energetiche dei Cantoni (MoPEC 2008) rielaborato. Ciò contribuisce anche all'armonizzazione tra i Cantoni, auspicata da più parti.

Base per il Certificato energetico degli edifici e nuova regolamentazione per i riscaldamenti all'aperto

La revisione totale della legge sull'energia crea inoltre la base affinché possa venire introdotto il Certificato energetico cantonale degli edifici (CECE). Per i proprietari di case il CECE è uno strumento informativo facoltativo che, come l'etichettaEnergia per gli apparecchi o per i veicoli, fornisce informazioni sul consumo energetico di un edificio.

Viene ridisciplinato anche l'impiego di riscaldamenti all'aperto. La legge prevede un obbligo di autorizzazione per l'impiego a scopo commerciale di riscaldamenti mobili all'aperto come ad esempio diffusori di calore che provocano emissioni di CO2. Un'autorizzazione può essere rilasciata se il gestore compensa il consumo energetico acquistando quote di emissione di CO2 o energie rinnovabili in pari misura.

Il Cantone quale modello

Infine, la legge sull'energia stabilisce che le costruzioni di proprietà del Cantone in futuro dovranno contraddistinguersi per un impiego esemplare ed efficiente dell'energia. Concretamente, secondo la proposta del Governo a partire dal 2011 i nuovi edifici cantonali dovranno soddisfare lo standard Minergie P e i risanamenti di edifici cantonali esistenti dovranno raggiungere lo standard Minergie odierno.

Legislazione orientata agli effetti

La nuova legge sull'energia segue i principi di una legislazione orientata agli effetti. Questo significa che il legislatore prescrive gli obiettivi e stabilisce le tappe intermedie. Il Governo elabora a questo scopo un piano energetico pluriennale che indica quali obiettivi vanno raggiunti. Se l'obiettivo verrà mancato i requisiti energetici e le misure di promozione andranno adeguati di conseguenza.

Persona di riferimento:

Consigliere di Stato Stefan Engler, Direttore del Dipartimento costruzioni, trasporti e foreste, tel. 081 257 36 01

Organo: Governo

Fonte: it Cancelleria dello Stato dei Grigioni

12.02.2010
Deliberà la missiva tar la revisiun totala da la lescha d'energia

Il chantun Grischun vul reducir en moda persistenta il consum d'energias fossilas e promover pli intensivamain la midada vi sin energias regenerablas. La regenza grischuna ha deliberà la missiva correspundenta tar la revisiun totala da la lescha d'energia. Questa lescha prevesa da cuntanscher las finamiras, en spezial cun reducir en etappas il basegn d'energia termica maximalmain admissibel tar edifizis. Uschia duai vegnir gidà a cuntanscher las finamiras a lunga vista da la "societad da 2000 watts". Il cussegl grond vegn a tractar la fatschenta en la sessiun d'avrigl.

Cun la revisiun totala da la lescha d'energia dal chantun Grischun vul la regenza promover la politica chantunala d'energia e la far avanzar per in pass impurtant. La nova lescha d'energia ha en emprima lingia ils suandants intents: in'utilisaziun effizienta e persistenta da l'energia sco er in provediment d'energia economic ed ecologic. Plinavant duai vegnir reducì en moda persistenta il consum da purtaders d'energia fossils e duain vegnir utilisadas pli intensivamain las energias indigenas e regenerablas. Qua tras vul il chantun gidar a cuntanscher las finamiras a lunga vista da la "societad da 2000 watts". Quai vegn er fatg cun l'ambiziun ed en accordanza cun las stentas naziunalas ed internaziunalas da reducir l'emissiun da CO2 sin 1 tonna per onn per abitanta e per abitant.

Fixà finamiras liantas en la lescha

En ses element central fixescha il project da lescha da la regenza, che questas finamiras duain vegnir cuntanschidas en etappas che vegnan formuladas en moda lianta. Il potenzial il pli grond per reducir il consum d'energia sa chatta en ils edifizis sezs. Gia a partir da l'onn 2011 duai il basegn d'energia termica maximalmain admissibel per edifizis novs importar 40 pertschient damain che l'onn 2008. Quai correspunda circa al standard da MINERGIE actual senza ventilaziun. En ulteriuras etappas duai il basegn maximal d'energia termica vegnir reducì fin l'onn 2020 per 60 pertschient (circa il standard da MINERGIE-P actual) e fin l'onn 2035 schizunt per 80 pertschient. En cas d'edifizis existents pretendan las finamiras intermediaras, ch'èn prescrittas da la lescha, da reducir il basegn d'energias fossilas fin l'onn 2020 per 10 pertschient (fin l'onn 2035 per 25 pertschient) e d'al remplazzar per 10 pertschient (fin l'onn 2035 per 40 pertschient) cun energias regenerablas.

Las contribuziuns da promoziun vegnan augmentadas

Il chantun vul cuntanscher questas finamiras tranter auter cun augmentar las contribuziuns da promoziun sco er cun fixar prescripziuns liantas. A partir da l'onn 2011 quintan las autoritads cun expensas totalas annualas da 14.4 milliuns francs per l'entir program da promoziun nov. En quest connex importa la part dal chantun 8.9 milliuns francs. Quai èn var trais giadas dapli meds da promoziun che quai ch'il plan da finanzas vertent preveseva.

La nova lescha d'energia fixescha ch'il chantun concedia contribuziuns da promoziun per:

- sanaziuns cumplessivas d'edifizis;

- sanar indrizs tecnics d'edifizis existents, utilisond energias regenerablas (laina, sulegl, chalur da la terra e dals conturns);

- edifizis novs ed edifizis novs da substituziun che han in caracter exemplaric;

- meglierar il grad d'utilisaziun da process commerzials ed industrials;

- remplazzar ils stgaudaments electrics tras indrizs che utiliseschan energias regenerablas;

- indrizs energetics gronds d'impurtanza chantunala u regiunala.

En quai che reguarda las prescripziuns ed ils standards da construcziun surpiglia la nova lescha d'energia per gronda part il model da prescripziuns davart l'energia dals chantuns (MoPEC 2008) repassà da la conferenza da las directuras e dals directurs chantunals d'energia. Quai chaschuna er l'armonisaziun generala giavischada tranter ils chantuns.

Basa per il certificat energetic dals edifizis e nova regulaziun per stgaudaments al liber

Ultra da quai stgaffescha la revisiun totala da la lescha d'energia la basa, per ch'il certificat energetic chantunal dals edifizis (CECE) possia vegnir introducì en tut la Svizra en moda unitara. Per proprietarias e per proprietaris da chasas è il CECE in instrument d'infurmaziun facultativ che infurmescha – sco l'etichetta d'energia en cas d'apparats e da vehichels – davart il consum d'energia d'in edifizi.

Reglada da nov vegn er l'utilisaziun da stgaudaments al liber. Per l'utilisaziun commerziala da stgaudaments mobils al liber, sco per exempel radiaturs mobils, che chaschunan emissiuns da CO2, prevesa la lescha l'obligaziun da dumandar ina permissiun. Ina permissiun po vegnir dada, sche la gestiunaria u sch'il gestiunari cumpensescha il consum d'energia en la medema dimensiun cun cumprar certificats da CO2 u energias regenerablas.

Il chantun sco exempel

La finala fixescha la lescha d'energia ch'ils edifizis dal chantun stoppian sa distinguer en il futur tras in'utilisaziun exemplarica ed effizienta da l'energia. Concretamain duain – tenor la proposta da la regenza – edifizis chantunals novs ademplir a partir da l'onn 2011 il standard da MINERGIE-P e sanaziuns d'edifizis chantunals existents il standard da MINERGIE actual.

Ina legislaziun che s'orientescha als resultats

La nova lescha d'energia resguarda en quest connex ils princips d'ina legislaziun ch'è orientada als resultats. Quai vul dir, la legislatura ed il legislatur prescrivan las finamiras e fixeschan ils pass intermediars. La regenza elavura in concept d'energia da plirs onns che mussa, co che las finamiras duain vegnir cuntanschidas. Sch'i sa mussa che las finamiras na vegnan betg cuntanschidas, ston las pretensiuns energeticas e las mesiras da promoziun vegnir adattadas correspundentamain.

Infurmaziuns:

cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

Gremi: regenza

Funtauna: rg chanzlia chantunala dal Grischun

12.02.2010